paragraph_text: Lovački dom "Zlatna greda", jedan od najljepših lovačkih domova u vlasništvu Hrvatskih šuma. Smješten je uz sam dunavski bent (nasip) u Lovištu Podunavlje - Podravlje, 3 km udaljen uskom asfaltnom cestom od Zlatne Grede u Baranji, koja djelomično ide vrhom nasipa. Otvoren je 2000. godine i od tada njime uspješno gospodari Uprava šuma podružnica (UŠP) Osijek, šumarija Tikveš. Ima 9 dvokrevetnih soba s ukupno 18 ležaja.U slučaju organiziranog dolaska veće grupe gostiju za smještaj se koristi depandansa - Lovački dom "Ćošak šume" s dodatnih 5 kreveta. U prizemlju se nalazi udoban restoran s kapacitetom od 30 mjesta.